റേഡിയോ മാക്ഫാസ്റ്റ് വാര്ഷികവും അവാര്ഡുദാനവും നാളെ തിരുവല്ല: റേഡിയോ മാക്ഫാസ്റ്റ് 90.4 ന്റെ പന്ത്രണ്ടാമത് വാര്ഷികാഘോഷവും അവാര്ഡ് ദാനവും നാളെ ഉച്ചകഴിഞ്ഞ് 3.30ന് കോളജ് ഓഡിറ്റോറിയത്തില് മലങ്കര കത്തോലിക്ക സഭ മേജര് ആര്ച്ച് ബിഷപ് കര്ദിനാള് മാര് ബസേലിയോസ് ക്ലീമിസ് കാതോലിക്കാ ബാവ ഉദ്ഘാടനം ചെയ്യും. തിരുവല്ല അതിരൂപതാധ്യക്ഷന് ഡോ.തോമസ് മാര് കൂറിലോസ് മെത്രാപ്പോലീത്ത അധ്യഷത വഹിക്കുന്ന സമ്മേളത്തില് മുഖ്യവികാരി ജനറാള് റവ. ഡോ. ഐസക് പറപ്പള്ളില് അനുസ്മരണ സന്ദേശം നല്കും. മുന് സ്റ്റേഷന് ഡയറക്ടര് വി. ജോര്ജ് മാത്യുവിന്റെ സ്മരണാര്ഥം ഏര്പ്പെടുത്തിയിട്ടുള്ള നിസ്വാര്ഥ അവാര്ഡിന് അര്ഹനായ സിനിമാ താരം ഇന്ദ്രന്സിന് കര്ദിനാള് പുരസ്കാരം സമ്മാനിക്കും.കോളജ് പ്രിന്സിപ്പല് റവ. ഡോ. ചെറിയാന് ജെ. കോട്ടയില്, സ്റ്റേഷന് ഡയറക്ടര് രാധാകൃഷ്ണന് കുറ്റൂര്, മാത്യു ടി.തോമസ് എംഎല്എ, നഗരസഭ ചെയര്പേഴ്സണ് ബിന്ദു ജയകുമാര്, കോളജ് അഡ്മിനിസ്ട്രറ്റര് പ്രഫ. വര്ഗീസ് ഏബ്രഹാം തുടങ്ങിയവര് പ്രസംഗിക്കും.